﻿ पहली जीत की तलाश में उतरेगी कोहली की बैंगलुरू टीम | CricketCountry.com हिन्दी
लगातार छह मुकाबले हार चुकी है कोहली की कप्‍तानी वाली आरसीबी।
| Updated : April 12, 2019 6:53 PM IST
रॉयल चैलेंजर्स बैंगलोर (आरसीबी) और किंग्‍स इलेवन पंजाब की टीम आईपीएल के 28वें मुकाबले में शनिवार को आमने-सामने होंगी। लगातार छह मैच हारने के बाद विराट कोहली की अगुवाई वाली बैंगलोर के लिए इस सीजन में कुछ भी अनुकूल नहीं रहा। उसे पिछले मैच में दिल्ली कैपिटल्स ने हराया जो उसकी लगातार छठी हार थी। अब आरसीबी को प्लेआफ में पहुंचने के लिए सभी आठ मैच जीतने होंगे।
आरसीबी बल्ले और गेंद दोनों से नाकाम रही है। उसके गेंदबाजों ने सनराइजर्स हैदराबाद को 232 रन बनाने का मौका दिया जब डेविड वार्नर और जानी बेयरस्टो ने शतक लगाए। इसके बाद टीम 113 रन पर आउट हो गई और उसे 118 रन से पराजय झेलनी पड़ी।
ये भी पढ़ें: मुंबई के कप्तान रोहित शर्मा हुए फिट, चयन के लिए उपलब्ध
कोलकाता नाइट राइडर्स के खिलाफ एबी डिविलियर्स ने 63 और कोहली ने 84 रन बनाए लेकिन आरसीबी के गेंदबाज 205 रन का स्कोर भी नहीं बचा सके। आंद्रे रसेल के 13 गेंद पर 48 रन की मदद से केकेआर ने जीत दर्ज की।
युजवेंद्र चहल ने नौ विकेट लिए हैं लेकिन बाकी गेंदबाज नाकाम रहे। बल्लेबाजी में चेन्नई सुपर किंग्स के खिलाफ पहले मैच में आरसीबी 70 रन पर आउट हो गई थी। हरभजन सिंह और इमरान ताहिर के सामने उनके बल्लेबाज नहीं टिक सके। दिल्ली के खिलाफ पिछले मैच में कोहली के 33 गेंद में 41 और मोईन अली के 18 गेंद में 32 रन को छोड़कर कोई बल्लेबाज नहीं टिक सका।
ये भी पढ़ें: विराट कोहली पर बैंगलुरू के खराब प्रदर्शन का विश्व कप में असर नहीं पड़ेगा – हॉग
दूसरी ओर पंजाब ने सात में से चार मैच जीते लेकिन अपने मैदान पर ही कामयाब रहे। पिछले मैच में मुंबई इंडियंस के खिलाफ 197 रन बनाकर भी वे हार गए। के एल राहुल ने मुंबई के खिलाफ नाबाद शतक बनाया और क्रिस गेल भी फार्म में दिखे। उन्हें हालांकि मामूली चोट लगी थी और देखना है कि वो कल खेलते हैं या नहीं।
पंजाब के पास डेविड मिलर और मनदीप सिंह के रूप में दो खतरनाक बल्लेबाज हैं। मोहम्मद शमी और अश्विन ने गेंदबाजी में उम्दा प्रदर्शन किया है। अंकित राजपूत, सैम कर्रन, मुजीब उर रहमान, एंड्रयू टाई ने भी टुकड़ों में अच्छा प्रदर्शन किया है।
First Published on April 12, 2019 6:52 PM IST
Last updated on April 12, 2019 6:53 PM IST
28th Match IPL 2019 Match Preview (Video) r ashwin RCB vs KXIP virat kohli